## Generelt

Med denne digitalSTROM-applikation er det let og bekvemt at styre dine Hue farvepærer via digitalSTROM.

Pærerne kan integreres i lys-stemninger og dermed styres via afbrydere eller via Smartphone og Server-apps.

## Forudsætninger

1. Dine Hue pærer er oprettet via Smartphone Hue app'en fra Philips.
2. Pærerne bliver registreret vha. den automatiske søgefunktion ved opstarten af app'en. Den automatiske søgefunktion kræver en aktiv internetforbindelse, for at pærerne kan blive fundet.
3. Hue pærerne skal være tildelt fanebladet af samme navn som digitalSTROM-rummet.

## Funktionsmåde

Med denne app kan Hue pærer integreres i dine lysstemninger i rummet. I den forbindelse bliver for hver enkelt stemning den ønskede farve og farvetemperatur så vel som lysstyrke pr. pære defineret.

Derudover kan ligeledes vilkårlige aktiviteter defineres som udløsere, hvor pærerne reagerer iht. indstillingerne, som er blevet fastlagt forinden.

Farveindstillingen kan enten indstilles via Hue app'en på en smartphone eller tablet og registreres i app'en eller direkte vha. en integreret farvevælger.

## Fanebladet "Stemninger"

For at skabe stemning med lys kan de ønskede indstillinger for de enkelte pærer i rummene foretages her.

Der findes funktioner til oprettelse, bearbejdning, kontrol og sletning af stemningerne.

For stemning 1 - 4 bliver de tilsvarende standard-indstillinger foretaget automatisk. Disse kan til enhver tid tilpasses efter ønske. Derudover kan der også tilføjes indstillinger for yderligere rumstemninger. Hvis der bliver tilføjet en ny stemning, skal rummet og stemningen vælges som det første, og derefter Hue pæren indstilles. Farveindstillingen kan vælges og registreres direkte i menuen eller via smartphone-app'en.

Enkelte pærer bliver ved hentning af stemningen ikke ændret og beholder de forrige indstillinger med optionen "Udgang må ikke ændres".

Indstillingerne, som er blevet foretaget, bliver vist på en overskuelig måde med de valgte farver i hovedvisningen.

## Fanebladet "Aktiviteter"

Vilkårlige digitalSTROM-aktiviteter kan vælges som udløser til hentning af Hue-indstillinger.

Under dette faneblad findes funktioner til oprettelse, bearbejdning, deaktivering, kontrol og sletning af aktiviteterne.

Hermed kan en Hue pære blinke, når dørklokken ringer, eller tændes ved en alarm. Ved "Forlade hjemmet", slukkes alle pærer automatisk. Standardreaktioner er allerede gemt for aktiviteter som Forlade hjemmet, Ild eller Panik.

Indstillingerne foretages i en dialog som beskrevet under Rumstemninger.

## Fanebladet "Hue pærer"

Pærerne registreres automatisk ved åbning af app'en og vises under dette faneblad. Hvis den automatisk søgefunktion ikke registrerer pærerne, kan IP-adressen for Hue Bridge konfigureres manuelt.

Alle pærer skal i den forbindelse være tildelt et rum, så disse kan reagere på de respektive stemninger i rummet.

## Henvisninger:

- App'en kan ikke anvendes med flere Hue-bridges.